Rugpyn is ’n epidemie onder kantoorwerkers wat lang ure gebukkend en gespanne agter ’n lessenaar deurbring. Rochélle Human het uitgevind hoe om jou rug gesond te hou.
Die kantoor is ’n kweekhuis vir rugpyn, waar swak ergonomika, ’n krom postuur en spanning vir lang ure aaneen die rugspiere ooreis en spierspasmas in die rug, nek en skouers kan veroorsaak.
’n Algemene scenario van ’n akute rugpyn-aanval is erge laerugpyn skielik nadat die pasiënt gebuk het om byvoorbeeld ’n leë wasgoedmandjie van die grond af op te tel.
Op die oog af lyk dit nie soos ’n beweging wat veronderstel is om pyn te veroorsaak nie, maar dan vertel die pasiënt hy het die hele naweek swaar bokse gedra, want hy het verhuis.
“Die diskus het dan reeds oor die naweek baie deurgemaak en die afbuk om die wasgoedmandjie op te tel was net die laaste strooi,” sê sy.
“ ’n Pasiënt het my ’n paar weke gelede gebel en gekla van laerugpyn nadat hy ’n paar dae lang ure by die kantoor deurgebring het,” vertel Olivier.
Jou bed se matras moet sag maar ferm wees. Slaap op jou sy, knieë gebuig, met ’n klein kussing tussen jou knieë, of op jou rug met kussings onder jou knieë en nek.
Moenie iets optel en draai as jou rug krom is nie. Dit is waarskynlik die ergste meganiese spanning wat jy op jou rug kan plaas.
Elke pasiënt word individueel geëvalueer en gediagnoseer, waarna ’n gepaste oefenprogram voorgeskryf word.
As laerugpyn onhoudbaar is, nie binne ’n paar dae opklaar nie en jou vermoë om jou alledaagse aktiwiteite uit te voer belemmer, is dit tyd om ’n fisioterapeut te raadpleeg.